**Všeobecne záväzné nariadenie**

**obce Šávoľ**

**Návrh**

 **Obecné zastupiteľstvo v Šávoli na svojom zasadnutí dňa .............., podľa § 4 ods. 5 a § 6 ods. 1 zákona č. 369/1990 Zb. o obecnom zriadení v znení neskorších predpisov, vydáva**

 **všeobecne záväzné nariadenie**

 **o čase predaja v obchodoch a čase prevádzky služieb na území obce Šávoľ**

 Čl. 1

#  Úvodné ustanovenia

 Týmto všeobecne záväzným nariadením (ďalej len „VZN“) sa stanovuje čas predaja v obchodoch a čas prevádzky služieb (otváracie hodiny) na území obce Šávoľ

 Čl. 2

 Vymedzenie pojmov

 1/ Predmetom nariadenia je všeobecná úprava času predaja a času prevádzky služieb na území obce Šávoľ za účelom vytvorenia možnosti obstarania nákupu a využívania poskytovaných služieb pri podnikateľskej činnosti fyzických a právnických osôb oprávnených na podnikanie (ďalej len „podnikatelia“) na území obce.

 2/ Toto nariadenie sa vzťahuje na podnikateľov, ktorí sú oprávnení podnikať v zmysle zákona č. 455/1991 Zb. o živnostenskom podnikaní v znení neskorších predpisov, zákona č. 513/1991 Zb. – obchodný zákonník v znení neskorších predpisov, alebo podľa osobitných predpisov.

 3/ Obchodom pre účely tohto nariadenia sa rozumie prevádzkovanie maloobchodných predajní.

 4/ Službou sa pre účely tohto nariadenia rozumie akákoľvek činnosť vyplývajúca z uvedených právnych predpisov, ktorá je určená na ponuku obyvateľom, s výnimkou činnosti podľa osobitných predpisov.

 5/ Prevádzkový čas je čas predaja a čas poskytovania služieb v obchode a prevádzkárni.

#  Čl. 3

 Čas predaja v obchodoch a čas prevádzky služieb

 **1/ Základný prevádzkový čas v prevádzkach obchodu a služieb sa stanovuje na čas od 06.00 hod. do 22.00 hod. V tomto stanovenom rozmedzí základného**

**prevádzkového času si podnikateľský subjekt stanovuje prevádzkový čas bez obmedzenia.**

 V zmysle uvedeného základného prevádzkového času obchodu a služieb je prevádzkovateľ povinný oznámiť písomnou formou obci Šávoľ prostredníctvom obecného úradu, stanovený prevádzkový čas v zriadenej prevádzke a to pred začatím činnosti prevádzky, ako aj každú zmenu prevádzkového času.

Písomné oznámenie vyplývajúce z čl. 3/1 bude obsahovať :

- meno, resp. obchodný názov prevádzkovateľa,

- názov a adresa prevádzkárne,

- dátum začatia činnosti – predaja resp. poskytovania služieb,

- prevádzkový čas – otváracie hodiny,

- konkrétny sortiment predaja, resp. druh poskytovaných služieb,

K písomnému prevádzkovateľ priloží :

- fotokópiu výpisu zo živnostenského registra, resp. obchodného registra,

- fotokópiu dokladu o vlastníctve, alebo dokladu o oprávnení /nájomná zmluva/ k priestorom

 prevádzkárne,

- fotokópiu prvej strany inšpekčnej knihy autorizovanej príslušným živnostenským úradom,

 **2/ V nočnom čase – t.j. od 22.00 hod. do 06.00 hod. môže prevádzkovateľ poskytovať služby len na základe písomného povolenia obce Šávoľ**

 V zmysle uvedeného je prevádzkovateľ povinný požiadať o vydanie povolenia – súhlasného stanoviska obce k prevádzkovým – otváracím hodinám. Žiadosť musí obsahovať všetky náležitosti a doklady písomného oznámenia uvedeného v čl. 3/1.

 Povolenie – súhlasné stanovisko obce k poskytovaniu služieb v nočnej dobe môže obec obmedziť dobou určitou – skúšobnou dobou, v rámci ktorej bude obec sledovať najmä dodržiavanie nočného pokoja, vplyv na životné prostredie, dodržiavanie verejného poriadku a ostatných podmienok stanovených v povolení.

 3/ Neštátne zdravotnícke zariadenia, lekárne a stávkové kancelárie sú pre toto nariadenie posudzované podľa osobitných predpisov, ktoré upravujú ich činnosť :

- zákon č. 126/2006 Z.z. o verejnom zdravotníctve a o zmene a doplnení niektorých zákonov

v platnom znení,

- zákon č. 362/2011 Z.z. o liekoch a zdravotníckych pomôckach v platnom znení

- zákon č. 171/2005 Z.z. o hazardných hrách a o zmene a doplnení niektorých zákonov v znení neskorších predpisov,

 Čl. 4

 Všeobecné ustanovenia

 1/ Pri dočasnom uzavretí prevádzky je podnikateľ povinný na viditeľnom mieste – tam, kde je uvedená prevádzková doba – označiť začiatok a koniec uzatvorenie prevádzky a to najneskôr 24 hod. pred dočasným uzatvorením prevádzky za predpokladu, že prevádzka bude uzatvorená viac ako jeden deň, tak isto vyznačí začiatok a koniec aj kratšieho uzavretia

prevádzky.

 2/ Pri zrušení prevádzky je podnikateľ povinný písomne informovať najneskôr 7 dní pred zrušením prevádzky obec, prostredníctvom obecného úradu s tým, že súčasne oznámi údaje o tom, kto je povinný vyrovnať záväzky voči obci a spotrebiteľom.

 3/ Pri zriadení prevádzky a začatí činnosti je podnikateľ povinný podľa ohlásenie obci o povinnosti platenia miestneho poplatku za komunálny odpad.

 4/ Kontrolnú činnosť nad dodržiavaním tohoto VZN vykonáva starosta obce, poverení zamestnanci obce, hlavný kontrolór obce a poslanci OZ v rozsahu svojich právomocí.

 5/ Podnikatelia podnikajúci na území obce sú povinní na vyzvanie kontrolného orgánu preukázať sa platnými dokladmi na podnikanie, dokladom o povolení času prevádzky, dokladom o zaplatení poplatku za komunálny odpad.

 6/ Výnimky zo stanovených pravidiel času predaja v obchode a času prevádzky služieb, môže v odôvodnených prípadoch povoliť starosta obce na základe písomnej žiadosti podnikateľa a na základe pravidiel určených OZ.

 7/ V prípade opodstatnených sťažností na nedodržiavanie prevádzkovej doby a na rušenie nočného pokoja spôsobeného v súvislosti s činnosťou prevádzky, môže starosta obce odňať povolenie na poskytovanie služieb v dobe podľa čl. 3/2 a čl. 4/6 tohoto VZN.

 Čl. 5

 Sankcie

 Nesplnenie ohlasovacích povinností voči obci určených týmto všeobecne záväzným nariadením a porušením povinností vyplývajúcich z tohto nariadenia je postihnuteľné pokutou, ktorú môže obec uložiť podľa § 13 ods. 9 zákona o obecnom zriadení do výšky 6638 eur.

 Čl. 6

 Záverečné ustanovenie

 Rozhodnutia – súhlasné stanoviská o určení prevádzkovej doby vydané pred nadobudnutím účinnosti tohto VZN ostávajú v platnosti.

 Čl. 7

 Účinnosť

 Toto nariadenie nadobúda účinnosť dňa ....................

 starosta obce

 Návrh VZN bol vyložený na úradnej tabuli v súlade s § 6 ods. 3 zákona č. 369/1990 Zb. o obecnom zriadení v znení neskorších predpisov, na pripomienkovanie obyvateľom obce dňa : ....................

Pripomienky boli vyhodnotené dňa : ....................................

Schválené nariadenie bolo vyložené na úradnej tabuli obce a webovom sídle obce dňa : .................................

Zložené dňa : .....................................

Účinnosť nadobudlo dňom : ……………